turjo4nis/wikipedia-bn-dump-20250701 huggingface dataset:
অটল (টিভি ধারাবাহিক)

অটল হলো ভারতীয় হিন্দি ভাষার একটি টেলিভিশন ধারাবাহিক, যেটি ৫ ডিসেম্বর ২০২৩ থেকে অ্যান্ডটিভি-তে সম্প্রচারিত হয়। ধারাবাহিকটি ইউফোরিয়া প্রোডাকশনের অধীনে আরব জিন্দাল কর্তৃক প্রযোজিত। এই ধারাবাহিকে অভিনেতা ব্যোম ঠক্কর ৭ বছর বয়সী অটল চরিত্রে অভিনয় করেছেন।

অভিনয়ে 
 ব্যোম ঠক্কর - কমবয়সী অটল বিহারী বাজপেয়ী
 নেহা জোশী - কৃষ্ণা দেবী বাজপেয়ী
 আশুতোষ কুলকার্নি - কৃষ্ণ বিহারী বাজপেয়ী
 মিলিন্দ দাস্তানে - শ্যাম লাল বাজপেয়ী
 রাহুল জেঠবা - অবধ বিহারী বাজপেয়ী
 আর্য জোশী - অবধের স্ত্রী
 প্রিয়াংশু গান্ধী - সদা বিহারী বাজপেয়ী
 সক্ষম শৃঙ্গীঋষি - প্রেম বিহারী বাজপেয়ী
 অলিনা - উর্মিলা বিহারী বাজপেয়ী
 এলাইন - কমলা বিহারী বাজপেয়ী
 ঠাকুর কৃষ্ণ রাজ - দয়াল
 বিপিন পচোরী - মুসলিম শিক্ষক
 অভিনব পারাশর - ইংরেজি শিক্ষক

প্রযোজনা 
ইউফোরিয়া প্রোডাকশন এই ধারাবাহিকটি অ্যান্ডটিভি-তে সম্প্রচারের ঘোষণা দিয়েছিল। এতে যোগ দিয়েছেন ব্যোম ঠক্কর, নেহা জোশী, আশুতোষ কুলকার্নি সহ বিভিন্ন অভিনয়শিল্পী।

তথ্যসূত্র

বহিঃসংযোগ 
 জি৫-এ অটল

ভারতীয় টেলিভিশন ধারাবাহিক
হিন্দি ভাষার টেলিভিশন অনুষ্ঠান
ভারতীয় নাট্য টেলিভিশন ধারাবাহিক
২০২৩-এ অভিষিক্ত ভারতীয় টেলিভিশন ধারাবাহিক
বিবি অর মাকান

বিবি অর মাকান () হৃষিকেশ মুখার্জি রচিত এবং পরিচালিত ১৯৬৬ সালের একটি হিন্দি চলচ্চিত্র। ছবিটি শৈলেশ দে-র বাংলা নাটক জয়মাকালী বোর্ডিং-এর হিন্দি রূপান্তর। হেমন্ত কুমারের সঙ্গীতে এই ছবিতে প্রধান চরিত্রে অভিনয় করেছেন বিশ্বজিৎ, কল্পনা মোহন, কেষ্ট মুখার্জি এবং মেহমুদ।

কুশীলব 

 অরুণ চরিত্রে বিশ্বজিৎ চট্টোপাধ্যায়
 কল্পনা মোহন
 পান্ডে চরিত্রে মেহমুদ
 লীলার চরিত্রে শবনম
 কিষাণ চরিত্রে কেষ্ট মুখোপাধ্যায়
 বদ্রী প্রসাদ
 বিপিন গুপ্ত
 শেখর চরিত্রে আশীষ কুমার
 পদ্মা খান্না
 ব্রহ্ম ভরদ্বাজ

সাউন্ডট্র্যাক 
ছবির সঙ্গীত পরিচালনা করেছেন হেমন্ত কুমার এবং গানের কথা লিখেছেন গুলজার।

 "খুল সিম সিম খুল্লাম খুল্লা" — মান্না দে, হেমন্ত কুমার এবং ভেলা গুপ্তা 
 "জানে কাহান দেখা হ্যায়" — মোহাম্মদ রফি
 "আ থা যখন জনম লিয়া থা" — মান্না দে
 "আইসে দাঁতন মে উংলি দাবাও না" — আশা ভোঁসলে
 "দাবে লাবন সে কাভি জো কোই সালাম লে" — আশা ভোঁসলে এবং লতা মঙ্গেশকরের
 "সাওয়ান মে বরখা সাতায়ে" — হেমন্ত কুমার

তথ্যসূত্র

বহি সংযোগ 

 
 

নাটক অবলম্বনে ভারতীয় চলচ্চিত্র
ভারতীয় বন্ধু সম্পর্কিত হাস্যরস চলচ্চিত্র
বাংলা চলচ্চিত্রের হিন্দি পুনর্নির্মাণ
কল্পকাহিনীতে সমাজ
১৯৬৬-এর চলচ্চিত্র
১৯৬০-এর দশকের হিন্দি ভাষার চলচ্চিত্র
অন্য ভাষায় পুনর্নির্মিত হিন্দি চলচ্চিত্র
হুসাইন যেন

হুসাইন আলি যেন (, ; জন্ম: ২৭ জানুয়ারি ১৯৯৫; হুসাইন যেন নামে সুপরিচিত) হলেন একজন লেবানীয় পেশাদার ফুটবল খেলোয়াড়। তিনি বর্তমানে লেবানীয় ক্লাব আল আহাদ এবং লেবানন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।

২০১৩ সালে, হুসাইন লেবানন অনূর্ধ্ব-১৯ দলের হয়ে লেবাননের বয়সভিত্তিক পর্যায়ে অভিষেক করেছিলেন। প্রায় দুই বছর যাবত লেবাননের বয়সভিত্তিক দলের হয়ে খেলার পর, তিনি ২০১৬ সালে লেবাননের হয়ে আন্তর্জাতিক পর্যায়ে অভিষেক করেছেন; লেবাননের জার্সি গায়ে তিনি এপর্যন্ত ৩০ ম্যাচে অংশগ্রহণ করেছেন।

প্রারম্ভিক জীবন
হুসাইন আলি যেন ১৯৯৫ সালের ২৭শে জানুয়ারি তারিখে লেবাননের সিদোনে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
হুসাইন লেবানন অনূর্ধ্ব-১৯ এবং লেবানন অনূর্ধ্ব-২৩ দলের হয়ে খেলার মাধ্যমে লেবাননের প্রতিনিধিত্ব করেছেন। লেবাননের বয়সভিত্তিক দলের হয়ে তিনি প্রায় ২ বছরে ৭ ম্যাচে অংশগ্রহণ করেছেন।

হুসাইন কাতারে অনুষ্ঠিত ২০২৩ এএফসি এশিয়ান কাপের জন্য ঘোষিত লেবাননের ২৬ সদস্যের চূড়ান্ত দলে স্থান পেয়েছিলেন, যেখানে তিনি তিন ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 

১৯৯৫-এ জন্ম
জীবিত ব্যক্তি
লেবানীয় ফুটবলার
ফুটবল রক্ষণভাগের খেলোয়াড়
লেবাননের আন্তর্জাতিক যুব ফুটবলার
লেবাননের আন্তর্জাতিক ফুটবলার
২০২৩ এএফসি এশিয়ান কাপের খেলোয়াড়
ফুটবল ফুলব্যাক
বিজয়ার পরে

বিজয়ার পরে ২০২৪ সালের একটি ভারতীয় বাংলা ভাষার নাট্য চলচ্চিত্র। এটি পরিচালনা করেছেন অভিজিৎ শ্রীদাস। এতে আরও অভিনয় করেছেন- স্বস্তিকা মুখোপাধ্যায়, মমতা শঙ্কর, দীপঙ্কর দে, মীর আফসার আলী, মিশকা হালিম, বিদীপ্তা চক্রবর্তী, ঋতব্রত মুখোপাধ্যায় ও খেয়া চট্টোপাধ্যায়। চলচ্চিত্রটি আত্মযন্ত্রণায় কাতর এক প্রবীণ দম্পতির গল্প নিয়ে নির্মিত। এটি ২০২৪ সালের ১২ জানুয়ারী ভারতের প্রেক্ষাগৃহে মুক্তি পায়।

চলচ্চিত্রে সুজিত রাহা এসআর জুপিটার মোশন পিকচার্সের ব্যানারে প্রযোজনা করেছেন। সঙ্গীত পরিচালনা করছেন রণজয় ভট্টাচার্য এবং চিত্রগ্রহণ করেছেন সুপ্রিয় দত্ত।

পটভূমি 
জীবনে শেষ বসন্তটুকু পার করছেন 'গুলঞ্চ' বনেদি বাড়ির দম্পতি অলকানন্দা (মমতাশঙ্কর) ও আনন্দ (দীপঙ্কর দে)। দুর্গাপুজোর প্রেক্ষাপটে ক্রমশ নিরুদ্দেশ হতে থাকা মানুষগুলিকে খুঁজে বেড়ানা তাঁরা। এই নিরুদ্দেশ মানুষগুলি তাঁদের ছেলেমেয়ে। বাবা মায়ের শেষ বয়সে তাঁদের সময় দেওয়া তো দূর অস্ত, একসঙ্গে থাকার ইচ্ছেটুকুও সেই সন্তানদের নেই। কর্মব্যস্ততা আর পরিস্থিতির চাপে যে যার শহরে ব্যস্ত। একা বুড়োবুড়ি পড়ে থাকে এই গুলঞ্চ বাড়িতে। বর্তমান সময়ের এই এক জ্বলন্ত সমস্যাকে ছবিতে তুলে ধরেছেন পরিচালক। খাঁ খাঁ বাড়িতে বুড়োবুড়ি খুঁজে ফেরে আগলানো অতীত। এই তো ছেলেরা ছুটে বেড়াচ্ছে বাড়ির সিঁড়ি দিয়ে, মেয়ে মিনু পুকুর ঘাটে বসে কবিতা বলছে, ঠাকুরদালানে নাচ করছে। শরতের উপহার শিউলি ফুল যেন তাঁদের এসব পুরনো অতীত আরও বেশি করে মনে করিয়ে দেয়।

অভিনয়শিল্পী

 স্বস্তিকা মুখোপাধ্যায় - মিনু
 মমতা শঙ্কর - অলকানন্দা
 দীপঙ্কর দে - আনন্দ
 মীর আফসার আলী
 ইয়াসির আরাফাত রহিম
 মিশকা হালিম
 বিদীপ্তা চক্রবর্তী
 ঋতব্রত মুখোপাধ্যায়
 খেয়া চট্টোপাধ্যায়

নির্মাণ 
২০২১ সালে শিলিগুড়ির সুজিত রাহার সহযোগিতায় ‘এস আর জুপিটার মোশন পিকচার্সের’ ব্যানারে চলচ্চিত্রের কাজ শুরু হয়। ছবিটিতে বৃদ্ধ দম্পতির চরিত্রে অভিনয়ের জন্য পরিচালকের প্রথম পছন্দ ছিলেন ছিলেন সৌমিত্র চট্টোপাধ্যায় ও শর্মিলা ঠাকুর। সৌমিত্র চট্টোপাধ্যায়ের মৃত্যুর জন্য শর্মিলার নায়ক রূপে আর কাউকে ভাবতে পারেননি পরিচালক অভিজিৎ। শেষমেষ দীপঙ্কর দে ও মমতাশঙ্করকে প্রধান চরিত্রে নির্বাচন করেন।

মুক্তি 
চলচ্চিত্রটি ২০২৪ সালের ১২ জানুয়ারী ভারতের প্রেক্ষাগৃহে মুক্তি পায়।

চলচ্চিত্রটির ট্রেলার ২০২৪ সালের ১০ জানুয়ারী প্রকাশ করা হয়।

এটি ২৯তম আন্তর্জাতিক কলকাতা চলচ্চিত্র উৎসবে  বেঙ্গলি প্যানোরমা বিভাগে দেখান হয়েছে দেখানো হয়েছে। এরপর ২০২৪ সালের ২৪শে জানুয়ারী দ্বাবিংশ ঢাকা আন্তর্জাতিক চলচ্চিত্র উৎসবে প্রদর্শিত হয়।

তথ্যসূত্র

বহিঃসংযোগ

 

বাংলা ভাষার ভারতীয় চলচ্চিত্র
২০২০-এর দশকের বাংলা ভাষার চলচ্চিত্র
অভিজিৎ শ্রীদাস পরিচালিত চলচ্চিত্র
ভারতীয় নাট্য চলচ্চিত্র
জনপ্রিয় সংস্কৃতিতে দুর্গাপূজা
দো দিল

দো দিল ১৯৬৫ সালে মুক্তিপ্রাপ্ত একটি চলচ্চিত্র হৃষিকেশ মুখার্জি পরিচালিত এবং উত্তম কুমার এবং উত্তম চিত্র'র প্রোডাকশনে এনসি সিপ্পি প্রযোজিত। সঙ্গীত পরিচালনা করেছেন হেমন্ত কুমার। এটি ইরানে দো দেল নামে ৫ মে ১৯৬৬ সালে মুক্তি পায়।

সারমর্ম 
মনু এক রাজপুত্র, খুব দয়ালু এবং খারাপ লোকদের বিরুদ্ধে মানুষের জন্য লড়াই করে।

কাস্ট 

 মনুর চরিত্রে বিশ্বজিৎ চট্টোপাধ্যায়
 বিজলীর চরিত্রে রাজশ্রী
 আলবেলি চরিত্রে মমতাজ আসকারি (মমতাজ হিসেবে কৃতিত্ব)
 বাহাদুরের চরিত্রে মেহমুদ
 কুনভার প্রতাপ সিং চরিত্রে প্রাণ সিকান্দ
 রানীমার চরিত্রে দুর্গা খোটে
 রাধিকা চরিত্রে ইন্দিরা
 বুদ্ধি সিং চরিত্রে অসিত কুমার সেন (অসিত সেন হিসাবে কৃতিত্ব)
 বিজলীর বাবার চরিত্রে কমল কাপুর

সঙ্গীত 
হেমন্ত কুমারের সকল গানের সুরকার এবং কাইফি আজমি সকল গানের গীতিকার।

 "কাটোঁ মে ফাঁসা আচল" [ ধারা:ফিল্ম ] - মোহাম্মদ রফি
 "সারা মোরা কাজরা ছুরাইয়া তুনে" [ ধারা: সুগম, ফিল্মি] - মোহাম্মদ রফি, আরতি মুখার্জি
 "হোলি রে হোলি বম বাবাম বম" [ ধারা:হিন্দি লোক ] - উষা মঙ্গেশকর, মান্না দে
 "প্যাসি হিরনি বান বান দোলে" [ ধারা:ফিল্ম ] - লতা মঙ্গেশকর
 "মন মোরা নাচে তান মোরা নাচে" [ ধারা:উপজাতি, ফিল্মি ] - লতা মঙ্গেশকর
 "রাম রাম জপনা পরায় মাল আপনা" [ ধারা:ফিল্মি, রাজস্থানী লোক] - মোহাম্মদ রফি
 "তেরা হুসন রাহে মেরা ইশক রাহে" [ ধারা: ফিল্মি, গজল] - মোহাম্মদ রফি

প্লেব্যাক 

 মান্না দে
 লতা মঙ্গেশকর
 উষা মঙ্গেশকর
 আরতি মুখোপাধ্যায়
 মোহাম্মদ রাফি
 সুরাইয়া

কলাকুশলী 

 এনসি সিপ্পি - প্রযোজক
 শচীন ভৌমিক - গল্প, চিত্রনাট্য
 আহসান রিজভী- সংলাপ

কোরিওগ্রাফি 

 সুরেশ ভাট
 সত্যনারায়ণ

স্টান্ট 

 আজম

রেফারেন্স

বহি সংযোগ 

হেমন্ত মুখোপাধ্যায় সুরারোপিত চলচ্চিত্র
হিন্দি ভাষার চলচ্চিত্র
১৯৬০-এর দশকের হিন্দি ভাষার চলচ্চিত্র
১৯৬৫-এর চলচ্চিত্র
নিনো ডায়াসামিডজে

নিনো দিয়াসামিডজে (জন্ম ৪ ডিসেম্বর, ১৯৯২) একজন জর্জিয়ান অ্যাক্রোবেটিক জিমন্যাস্ট। পার্টনার মারিয়াম গিগোলাশভিলি এবং ম্যাগদা রাশিয়ার সাথে, দিয়াসামিডজে ২০১৪ অ্যাক্রোব্যাটিক জিমন্যাস্টিকস ওয়ার্ল্ড চ্যাম্পিয়নশিপে প্রতিদ্বন্দ্বিতা করেছিলেন।

তথ্যসূত্র 

মহিলা অ্যাক্রোবেটিক জিমন্যাস্ট
জীবিত ব্যক্তি
১৯৯২-এ জন্ম
বিশ্বরূপ মুখোপাধ্যায়

বিশ্বরূপ মুখোপাধ্যায় (জন্ম: ১ আগস্ট ১৯৬০) হলেন একজন ভারতীয় তাত্ত্বিক উচ্চ শক্তির পদার্থবিদ এবং ইন্ডিয়ান ইনস্টিটিউট অফ সায়েন্স এডুকেশন অ্যান্ড রিসার্চ, কলকাতা (আইআইএসইআর কলকাতা)-র একজন সিনিয়র অধ্যাপক। হাই এনার্জি কোলাইডার, হিগস বোসন, নিউট্রিনো নিয়ে গবেষণার জন্য পরিচিত মুখোপাধ্যায় ভারতের ন্যাশনাল একাডেমি অফ সায়েন্সেসের একজন নির্বাচিত সভ্য। বৈজ্ঞানিক গবেষণার জন্য ভারত সরকারের শীর্ষ সংস্থা, কাউন্সিল অফ সায়েন্টিফিক অ্যান্ড ইন্ডাস্ট্রিয়াল রিসার্চ, ২০০৩ সালে ভৌত বিজ্ঞানে তার অবদানের জন্য তাকে বিজ্ঞান ও প্রযুক্তিতে শান্তি স্বরূপ ভাটনগর পুরস্কার প্রদান করে, যা ভারতীয় বিজ্ঞানের সর্বোচ্চ পুরস্কারগুলোর মধ্যে একটি।

তথ্যসূত্র

বহিঃসংযোগ 
 

বাঙালি পদার্থবিদ
বাঙালি বিজ্ঞানী
পদার্থ বিজ্ঞানে শান্তি স্বরূপ ভাটনগর পুরস্কার প্রাপক
ভারতীয় বৈজ্ঞানিক লেখক
১৯৬০-এ জন্ম
জীবিত ব্যক্তি
ন্যাশনাল একাডেমি অফ সায়েন্সেস, ইন্ডিয়ার সভ্য
কলকাতা বিশ্ববিদ্যালয়ের প্রাক্তন শিক্ষার্থী
ভারতীয় তাত্ত্বিক পদার্থবিদ
প্রয়াগরাজের বিজ্ঞানী
এম. জি. সুব্রহ্মণ্যম

এমজি সুব্রামানিয়াম (৫ নভেম্বর ১৯৩১ – ১৯ জুলাই ১৯৯৩) একজন ভারতীয় ক্রিকেট আম্পায়ার ছিলেন।  তিনি ১৯৮৩ সালে দুটি টেস্ট ম্যাচ এবং একটি ওয়ানডে ম্যাচে দাঁড়িয়েছিলেন

আরো দেখুন 

 টেস্ট ক্রিকেট আম্পায়ারদের তালিকা
 একদিনের আন্তর্জাতিক ক্রিকেট আম্পায়ারদের তালিকা

তথ্যসূত্র 

১৯৩১-এ জন্ম
১৯৯৩-এ মৃত্যু
ভারতীয় ওডিআই ক্রিকেট আম্পায়ার
ভারতীয় টেস্ট ক্রিকেট আম্পায়ার
জন্মস্থান অনুপস্থিত
আরতি রামস্বামী

আরতি রামস্বামী (জন্ম ২৮ জুন ১৯৮১) ভারতের একজন দাবাড়ু। তিনি ২০০৩ সালে ফিদে দ্বারা মহিলা গ্র্যান্ডমাস্টার উপাধিতে ভূষিত হন।

১৯৯৩ সালে, রামাস্বামী ভারতের অনূর্ধ্ব-১২ মেয়েদের চ্যাম্পিয়নশিপ জিতেছিলেন। ১৯৯৫ সালে, তিনি অনূর্ধ্ব-১৪ এবং অনূর্ধ্ব-১৬ মেয়েদের চ্যাম্পিয়নশিপ জিতেছিলেন। ১৯৯৮ এবং ১৯৯৯ সালে, তিনি অনূর্ধ্ব-১৮ মেয়েদের জাতীয় শিরোপা জিতেছিলেন। এছাড়াও ১৯৯৯ সালে, রামাস্বামী স্পেনের ওরোপেসা দেল মার- এ অনুষ্ঠিত বিশ্ব যুব চ্যাম্পিয়নশিপের গার্লস অনূর্ধ্ব-১৮ বিভাগে জিতেছিলেন। ২০০১ সালে, তিনি মহিলাদের বিশ্ব দাবা চ্যাম্পিয়নশিপে প্রতিদ্বন্দ্বিতা করেছিলেন। রামাস্বামী ২০০৩ সালে ভারতীয় মহিলা চ্যাম্পিয়নশিপ জিতেছিলেন, টাইব্রেকারে এস. বিজয়লক্ষ্মীকে হারিয়ে।

তিনি ভারতীয় দাবা গ্র্যান্ডমাস্টার আরবি রমেশকে বিয়ে করেছেন।

তথ্যসূত্র

বহিঃসংযোগ 

 

১৯৮১-এ জন্ম
জীবিত ব্যক্তি
২০শ শতাব্দীর দাবাড়ু
২০শ শতাব্দীর ভারতীয় ব্যক্তি
২০শ শতাব্দীর ভারতীয় নারী
বিশ্ব যুব দাবা চ্যাম্পিয়ন
ভারতীয় মহিলা দাবাড়ু
ভারতীয় দাবাড়ু
দাবার মহিলা গ্র্যান্ডমাস্টার
বোদ্দা প্রাত্যুষা

বোদ্দা প্রত্যুষা (জন্ম ১৯৯৭ সালে টুনি, পূর্ব গোদাবরী, অন্ধ্রপ্রদেশে ) একজন ভারতীয় দাবাড়ু। ২০১২ সালে, তিনি ভারতীয় মেয়েদের অনূর্ধ্ব-১৭ চ্যাম্পিয়ন ছিলেন। এপ্রিল ২০১৫ সালে, তিনি ওমেন ইন্টারন্যাশনাল মাস্টার খেতাব অর্জন করেন।

২০২০ সালে, কোনেরু হাম্পি (২০০১) এবং দ্রোণাবল্লী হারিকা (২০০৪) এর পরে তিনি তৃতীয় তেলুগু মহিলা যিনি মহিলা গ্র্যান্ডমাস্টার খেতাব অর্জন করেছিলেন। ২০২০ সালের মার্চ পর্যন্ত, তার ফিদে স্ট্যান্ডার্ড রেটিং হল ২৩২৮।

ব্যক্তিগত জীবন 
প্রত্যুষা অন্ধ্রপ্রদেশের টুনিতে শ্রী প্রকাশ বিদ্যা নিকেতনে তার স্কুলে পড়াশোনা করেছেন।

তথ্যসূত্র

বহিঃসংযোগ 

 

১৯৯৭-এ জন্ম
জীবিত ব্যক্তি
২১শ শতাব্দীর ভারতীয় ব্যক্তি
২১শ শতাব্দীর ভারতীয় নারী
পূর্ব গোদাবরী জেলার ব্যক্তি
দাবার মহিলা গ্র্যান্ডমাস্টার
ভারতীয় দাবাড়ু
ভারতীয় মহিলা দাবাড়ু
অন্ধ্রপ্রদেশের মহিলা ক্রীড়াবিদ
নুতাক্কি প্রিয়াঙ্কা

নুতাক্কি প্রিয়াঙ্কা (জন্ম ১ জুন ২০০২) একজন ভারতীয় দাবাড়ু। তিনি ২০২২ সালে মহিলা গ্র্যান্ডমাস্টার এর ফিদে খেতাব পান।

জীবনী 
নুটাক্কি প্রিয়াঙ্কা ভারতীয় যুব দাবা চ্যাম্পিয়নশিপের বিজয়ী হয়েছেন মেয়েদের বয়সের বিভিন্ন গ্রুপে: অনুর্ধ্ব-১৯ (২০১১), অনুর্ধ্ব-১১ (২০১৩), এবং অনুর্ধ্ব-১৩ (২০১৫)। ২০১২ সালে, তিনি অনুর্ধ্ব-১০ মহিলাদের এশিয়ান যুব দাবা চ্যাম্পিয়নশিপ এবং অনুর্ধ্ব-১০ বয়সের মেয়েদের জন্য বিশ্ব যুব দাবা চ্যাম্পিয়নশিপ জিতেছিলেন।

২০১৮ সালের আগস্টে, তিনি " রিগা টেকনিক্যাল ইউনিভার্সিটি ওপেন " টুর্নামেন্ট "এ" তে মহিলাদের মধ্যে সেরা ছিলেন।

তথ্যসূত্র

বহিঃসংযোগ 
 
 
 
 

২০০২-এ জন্ম
জীবিত ব্যক্তি
দাবা মহিলা আন্তর্জাতিক মাস্টার
ভারতীয় দাবাড়ু
ভারতীয় মহিলা দাবাড়ু
কৃষ্ণা জেলার ব্যক্তি
কৃত্তিকা নাদিগ

কৃত্তিকা নাদিগ (জন্ম ১৭ ফেব্রুয়ারি ১৯৮৮) ভারতের মহারাষ্ট্রের একজন দাবাড়ু। তিনি ওমেন গ্র্যান্ডমাস্টার খেতাব ধারণ করেন এবং ২০০৮ সালে ভারতীয় জাতীয় মহিলা চ্যাম্পিয়নশিপ জিতেছিলেন নাদিগ মহিলা বিশ্ব দাবা চ্যাম্পিয়নশিপ ২০১০ এ অংশ নিয়েছিলেন; তিনি প্রথম রাউন্ডে স্বদেশী হরিকা দ্রোণাভাল্লির কাছে ছিটকে যান। তিনি ২০০৯ সালে মহিলাদের বিশ্ব টিম দাবা চ্যাম্পিয়নশিপ এবং মহিলা এশিয়ান দল দাবা চ্যাম্পিয়নশিপে ভারতের হয়ে এবং ২০০৩ সালে বিশ্ব যুব অনুর্ধ্ব-১৬ দাবা অলিম্পিয়াডে ভারতের মহিলা দলের হয়ে খেলেছিলেন

তিনিও একজন সাংবাদিক।

তথ্যসূত্র

বহিঃসংযোগ 

 
 

১৯৮৮-এ জন্ম
জীবিত ব্যক্তি
২১শ শতাব্দীর ভারতীয় ব্যক্তি
২১শ শতাব্দীর ভারতীয় নারী
মহারাষ্ট্রের মহিলা ক্রীড়াবিদ
জন্মের স্থান অনুপস্থিত (জীবিত ব্যক্তি)
দাবার মহিলা গ্র্যান্ডমাস্টার
ভারতীয় দাবাড়ু
ভারতীয় মহিলা দাবাড়ু
মৃণালিনী কুন্তে

মৃণালিনী কুন্তে (জন্ম ১৯৭৩) একজন ভারতীয় দাবাড়ু এবং একজন মহিলা আন্তর্জাতিক মাস্টার। 

তিনি ১৯৯৬ সালের ভারতীয় দাবা চ্যাম্পিয়নশিপেরও একজন বিজয়ী।

ব্যক্তিগত জীবন 
তার ভাই অভিজিৎ কুন্তে একজন দাবা খেলোয়াড়, এবং গ্র্যান্ডমাস্টার খেতাব পেয়েছেন।

তথ্যসূত্র 

১৯৭৩-এ জন্ম
জীবিত ব্যক্তি
২০শ শতাব্দীর ভারতীয় ব্যক্তি
২০শ শতাব্দীর ভারতীয় নারী
মারাঠি ব্যক্তি
দাবা মহিলা আন্তর্জাতিক মাস্টার
মহারাষ্ট্রের মহিলা ক্রীড়াবিদ
ভারতীয় দাবাড়ু
ভারতীয় মহিলা দাবাড়ু
ভক্তি কুলকার্নি

ভক্তি কুলকার্নি (জন্ম ১৯ মে ১৯৯২) একজন ভারতীয় দাবাড়ু। তিনি ২০১২ সালে ওমেন গ্র্যান্ডমাস্টার এবং ২০১৯ সালে আন্তর্জাতিক মাস্টার এর ফিদে খেতাব পেয়েছিলেন। দাবা খেলায় অবদানের জন্য তিনি অর্জুন পুরস্কারের প্রাপক।

জীবনী 
২০১১ সালে, তিনি এশিয়ান জুনিয়র দাবা চ্যাম্পিয়নশিপ জিতেছিলেন। ২০১৩ সালে, তিনি চেক প্রজাতন্ত্রের আন্তর্জাতিক মহিলা দাবা টুর্নামেন্টে প্রথম ছিলেন। ২০১৬ সালে, তিনি এশিয়ান দাবা মহিলা চ্যাম্পিয়নশিপ জিতেছিলেন।

মহিলা এশিয়ান দল দাবা চ্যাম্পিয়নশিপে ভারতীয় দলের হয়ে খেলেন, যেখানে তিনি দুবার (২০০৯ ও ২০১৬) অংশগ্রহণ করেছিলেন। ব্যক্তিগত প্রতিযোগিতায় ব্রোঞ্জ (২০০৯) পদক জিতেছেন।

তথ্যসূত্র

বহিঃসংযোগ 
 
 
 

১৯৯২-এ জন্ম
জীবিত ব্যক্তি
গোয়ার মহিলা ক্রীড়াবিদ
গোয়ার ক্রীড়াবিদ
অর্জুন পুরস্কার প্রাপক
দাবার মহিলা গ্র্যান্ডমাস্টার
ভারতীয় দাবাড়ু
ভারতীয় মহিলা দাবাড়ু
মেরি অ্যান গোমেস

মেরি অ্যান গোমেস (জন্ম ১৯ সেপ্টেম্বর ১৯৮৯) একজন ভারতীয় দাবাড়ু। তিনি ২০০৮ সালে ফিদে দ্বারা মহিলা গ্র্যান্ডমাস্টার উপাধিতে ভূষিত হন।

গোমেসের জন্ম কলকাতায়। তিনি আহমেদাবাদে ১৯৯৯ এশিয়ান যুব দাবা চ্যাম্পিয়নশিপে গার্লস অনূর্ধ্ব-১০ শিরোপা জিতেছিলেন। ২০০৫ সালে, তিনি উজবেকিস্তানের নামানগানে এশিয়ান অনূর্ধ্ব-১৬ গার্লস চ্যাম্পিয়নশিপ জিতেছিলেন। তিনি ২০০৬, ২০০৭ এবং ২০০৮ সালে এশিয়ান জুনিয়র (অনূর্ধ্ব-২০) গার্লস চ্যাম্পিয়নশিপ জিতেছিলেন গোমস ২০১১, ২০১২ এবং ২০১৩ সালে তিনবার মহিলা ভারতীয় দাবা চ্যাম্পিয়নশিপ জিতেছেন।

তথ্যসূত্র

বহিঃসংযোগ 

 
 

১৯৮৯-এ জন্ম
জীবিত ব্যক্তি
২১শ শতাব্দীর ভারতীয় ব্যক্তি
২১শ শতাব্দীর ভারতীয় নারী
ভারতীয় দাবাড়ু
ভারতীয় মহিলা দাবাড়ু
দাবার মহিলা গ্র্যান্ডমাস্টার
কলকাতার মহিলা ক্রীড়াবিদ
স্বাতী ঘাতে

স্বাতি ঘাটে (; জন্ম ১৬ জানুয়ারি ১৯৮০) একজন ভারতীয় দাবাড়ু এবং একজন মহিলা গ্র্যান্ডমাস্টার।

তিনি ২০০৬ সালের ভারতীয় দাবা চ্যাম্পিয়নশিপেরও একজন বিজয়ী।

তথ্যসূত্র

বহিঃসংযোগ 

 

১৯৮০-এ জন্ম
জীবিত ব্যক্তি
২১শ শতাব্দীর ভারতীয় ব্যক্তি
২১শ শতাব্দীর ভারতীয় নারী
মহারাষ্ট্রের মহিলা ক্রীড়াবিদ
মারাঠি ব্যক্তি
দাবার মহিলা গ্র্যান্ডমাস্টার
ভারতীয় দাবাড়ু
ভারতীয় মহিলা দাবাড়ু
অ্যাবি মার্শাল

অ্যাবি মার্শাল (জন্ম ১১ জুন, ১৯৯১) হলেন কলম্বাস, ওহাইও, মার্কিন যুক্তরাষ্ট্রের একজন দাবাড়ু, যিনি ২০০৫ সালের শেষের দিক থেকে মার্কিন যুক্তরাষ্ট্রের ভার্জিনিয়ায় বসবাস করছেন। তিনি একজন মহিলা ফিদে মাস্টার এবং ২০০৯ সালে হাই স্কুল চ্যাম্পিয়নদের ডেনকার টুর্নামেন্ট জিতেছিলেন, প্রথম মহিলা খেলোয়াড় যিনি এই শিরোপা অর্জন করেছেন। মার্শাল ২০০৮ সালে জাতীয় ১১তম গ্রেডের দাবা সহ-চ্যাম্পিয়নও ছিলেন এবং সুসান পোলগার ন্যাশনাল ইনভাইটেশনাল ফর গার্লস (২০০৫ ও ২০০৬) এর একমাত্র দুইবারের বিজয়ী। তিনি ২০০৯ বিশ্ব যুব দাবা চ্যাম্পিয়নশিপে খেলেছিলেন।

মার্শাল চেসক্যাফে.কমে একটি কলাম লিখেছেন, "দ্য ওপেনিংস এক্সপ্লেইনড" তিনি চেস লাইফের অনলাইন সংস্করণের জন্যও লিখেছেন।

তিনি মে ২০১৪ সালে বার্নার্ড কলেজ থেকে সর্বোচ্চ সম্মানের সাথে স্নাতক হন।

তথ্যসূত্র

বহিঃসংযোগ 
 
 

১৯৯১-এ জন্ম
জীবিত ব্যক্তি
২১শ শতাব্দীর মার্কিন নারী
মার্কিন মহিলা ক্রীড়াবিদ
কলম্বাসের ক্রীড়াবিদ
দাবার মহিলা ফিদে মাস্টার
মার্কিন দাবাড়ু
মার্কিন মহিলা দাবাড়ু
বার্নার্ড কলেজের প্রাক্তন শিক্ষার্থী
২১শ শতাব্দীর মার্কিন মহিলা ক্রীড়াবিদ
শাস্তা অ্যাভারিহার্ড

শাস্তা অ্যাভারিহার্ড একজন মার্কিন গলফার। ২০০৯ সাল থেকে একজন পেশাদার, তিনি ২০০১ সাল থেকে এলপিজিএ ট্যুরে প্রথম আফ্রিকান-মার্কিন গলফার যখন তিনি ২০১০ সালে ২০১১ সফরের জন্য যোগ্যতা অর্জন করেছিলেন।

তিনি জ্যাকসন স্টেট ইউনিভার্সিটিতে পড়াশোনা করেছেন, যা ঐতিহাসিকভাবে কৃষ্ণাঙ্গদের বিশ্ববিদ্যালয়।

তিনি মেক্সিকান বংশোদ্ভূত।

তথ্যসূত্র

বহিঃসংযোগ 
 
 
 

জন্মের বছর অনুপস্থিত (জীবিত ব্যক্তি)
জীবিত ব্যক্তি
মার্কিন মহিলা গলফার
আফ্রিকান-মার্কিন গলফ খেলোয়াড়
মেক্সিকীয় বংশোদ্ভূত মার্কিন ক্রীড়াবিদ
জ্যাকসন স্টেট ইউনিভার্সিটির প্রাক্তন শিক্ষার্থী
২১শ শতাব্দীর আফ্রিকান-মার্কিন নারী
২১শ শতাব্দীর মার্কিন মহিলা ক্রীড়াবিদ
মেক্সিকান বংশোদ্ভূত মার্কিন ক্রীড়াবিদ
পল্লবী কুলকার্নি

পল্লবী কুলকার্নি (জন্ম: ১৫ জুন ১৯৮২) একজন ভারতীয় অভিনেত্রী যিনি প্রধানত হিন্দি টেলিভিশনে কাজ করেন। কুলকার্নি কেহতা হ্যায় দিল ধারাবাহিকে কারিশমা সিং ভান্ডারী, বৈদেহীতে বৈদেহী জয়সিংহ এবং ইতনা করো না মুঝে পেয়ারে রাগিনী প্যাটেল খান্নার চরিত্রে অভিনয়ের জন্য সবচেয়ে বেশি পরিচিত।

ব্যক্তিগত জীবন 
কুলকার্নি ২০০৭ সালে মিহির নেরুরকারকে বিয়ে করেন, এরপর তিনি অভিনয় থেকে সামান্য বিরতি নেন। এই দম্পতির কায়ান নেরুকার নামে একটি ছেলে রয়েছে।

চলচ্চিত্র

ছায়াছবি

টেলিভিশন

ওয়েব ধারাবাহিক

তথ্যসূত্র 

২১শ শতাব্দীর ভারতীয় অভিনেত্রী
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
জীবিত ব্যক্তি
১৯৮২-এ জন্ম
হিন্দি টেলিভিশন অভিনেত্রী
ভারতীয় টেলিভিশন অভিনেত্রী
৬৯তম ফিল্মফেয়ার পুরস্কার

৬৯তম ফিল্মফেয়ার অ্যাওয়ার্ডস হল একটি অনুষ্ঠান, যা টাইমস গ্রুপ দ্বারা উপস্থাপিত হয়ে ২০২৩ সালের সেরা ভারতীয় হিন্দি ভাষার চলচ্চিত্রকে সম্মানিত করে। রকি অউর রানি কি প্রেম কাহিনী অনুষ্ঠানে সবচেয়ে বেশি ২০টি মনোনয়ন পেয়েছে। ২০২৪ সালের ২৭ জানুয়ারী প্রযুক্তিগত বিভাগে বিজয়ীদের ঘোষণা করা হয়েছিল এবং ২৮ জানুয়ারী মূল অনুষ্ঠানটি হয়েছিল । এনিম্যাল একটি শীর্ষস্থানীয় ছয়টি পুরস্কার জিতেছে এবং টুয়েলভথ ফেল সেরা চলচ্চিত্র সহ পাঁচটি জিতেছে।

অনুষ্ঠান 
গুজরাটের গিফ্ট সিটি গান্ধীনগরে অনুষ্ঠিতব্য অনুষ্ঠানটি ২০২৩ সালে মুক্তিপ্রাপ্ত চলচ্চিত্রগুলিকে সম্মানিত করে। একটি সংবাদ সম্মেলনে, ফিল্মফেয়ার ম্যাগাজিনের সম্পাদক জিতেশ পিল্লাই হুন্ডাই এবং গুজরাট পর্যটনকে টাইটেল স্পন্সর হিসাবে প্রকাশ করেছেন। করণ জোহর, আয়ুষ্মান খুরানা এবং মনীশ পলকে সহ-সঞ্চালক হিসাবে ঘোষণা করা হয়েছিল। ২০২৪ সালের ২৭ ও ২৮ জানুয়ারি ৬৯তম ফিল্মফেয়ার অ্যাওয়ার্ড অনুষ্ঠিত হয়।

রকি অউর রানি কি প্রেম কাহিনী ২০টি মনোনয়ন নিয়ে অনুষ্ঠানের সবচেয়ে বেশি মনোনয়ন পাওয়ার চলচ্চিত্র। তারপরে এনিম্যাল ১৯টি, পাঠান ১৬টি, জওয়ান ১৫টি এবং টুয়েলভথ ফেল ১২টি মনোনয়ন পায়।

বিজয়ী এবং মনোনীত 
২০২৪ সালের ১৫ জানুয়ারী ফিল্মফেয়ার দ্বারা মনোনয়নগুলি ঘোষণা করা হয়েছিল। ২০২৪ সালের ২৮ জানুয়ারী অনুষ্ঠিত একটি অনুষ্ঠানে বিজয়ীদের ঘোষণা করা হয়।

জনপ্রিয় পুরস্কার

সমালোচকদের পুরস্কার

বিশেষ পুরস্কার

প্রযুক্তিগত পুরস্কার 
২০২৪ সালের ১৫ জানুয়ারী প্রযুক্তিগত পুরস্কারের জন্য মনোনয়ন ঘোষণা করা হয়েছিল ২৭ জানুয়ারি এই ক্যাটাগরিতে বিজয়ীদের নাম ঘোষণা করা হয়।

চূড়ান্ত

আরো দেখুন
 ফিল্মফেয়ার পুরস্কার
 ২০২৩ সালের হিন্দি চলচ্চিত্রের তালিকা

তথ্যসূত্র

২০২৪-এর ভারতীয় চলচ্চিত্র পুরস্কার
ফিল্মফেয়ার পুরস্কার
ভারতে ঘটনা, ২০২৪ জানুয়ারী
বিমল দত্ত

বিমল দত্ত (১৯২৪ - ০৪ মার্চ ১৯৯৬) ছিলেন একজন ভারতীয় চলচ্চিত্র নির্মাতা, চলচ্চিত্র পরিচালক, লেখক এবং সম্পাদক, যিনি কস্তুরী (১৯৮০) এবং প্রতিমূর্তি এর মতো সর্বকালীন ক্লাসিকগুলো পরিচালনা করেছিলেন। তিনি গল্প ও চিত্রনাট্যও লিখেছেন।

মৃত্যু 
দত্ত ০৪ মার্চ, ১৯৯৬ তারিখে তার মুম্বাইয়ের বাসভবনে মারা যান।

তথ্যসূত্র

বহিঃসংযোগ 
 

ফিল্মফেয়ার পুরস্কার বিজয়ী
ভারতীয় পুরুষ চিত্রনাট্যকার
১৯৯৬-এ মৃত্যু
২০শ শতাব্দীর ভারতীয় চলচ্চিত্র পরিচালক
বাঙালি চলচ্চিত্র পরিচালক
পশ্চিমবঙ্গের চলচ্চিত্র পরিচালক
১৯২৪-এ জন্ম
চাটশাল দ্বি-মুখী উচ্চ বিদ্যালয়

চাটশাল দ্বি-মুখী উচ্চ বিদ্যালয় বাংলাদেশের একটি মাধ্যমিক বিদ্যালয়। এটি দিনাজপুরের ঘোড়াঘাট উপজেলায় অবস্থিত।

ইতিহাস

শিক্ষা কার্যক্রম
এটি ২০০৯ সাল থেকে দিনাজপুর শিক্ষাবোর্ডের অন্তর্ভুক্ত। এর আগে ১৯৪৬ সালের প্রতিষ্ঠালগ্ন থেকে রাজশাহী শিক্ষাবোর্ডের আওতাভুক্ত ছিল।

তথ্যসূত্র

দিনাজপুর জেলার শিক্ষাপ্রতিষ্ঠান
১৯৪৬-এ প্রতিষ্ঠিত শিক্ষাপ্রতিষ্ঠান
জেন ডারওয়েল

জেন ডারওয়েল (; জন্ম: প্যাটি উডার্ড; ১৫ অক্টোবর ১৮৭৯ - ১৩ আগস্ট ১৯৬৭) একজন মার্কিন মঞ্চ, চলচ্চিত্র ও টেলিভিশন অভিনেত্রী। ৫০ বছরের কর্মজীবনে তিনি শতাধিক চলচ্চিত্রে অভিনয় করেছেন। তিনি জন স্টাইনবেকের দ্য গ্রেপস অব র‍্যাথ উপন্যাসের চলচ্চিত্ররূপে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্র হল হাকলবেরি ফিন (১৯৩১), জেসি জেমস (১৯৩৯), গন উইথ দ্য উইন্ড (১৯৩৯), দ্য ডেভল অ্যান্ড ড্যানিয়েল ওয়েবস্টার (১৯৪১), দি অক্স-বো ইনসিডেন্ট (১৯৪৩) ও মাই ডার্লিং ক্লেমেন্টিন (১৯৪৬)। তিনি ১৯৭৯ সালের ১৫ই অক্টোবর হৃৎপেশীর রক্তাভাবজনিত কারণে মৃত্যুবরণ করেন।

প্রারম্ভিক জীবন
প্যাটি উডার্ড ১৮৭৯ সালের ১৫ই অক্টোবর মিজুরি অঙ্গরাজ্যের পালমিরা শহরে জন্মগ্রহণ করেন। তার পিতা উইলিয়াম রবার্ট উডার্ড লুইসভিল সাউদার্ন রেলরোডের সভাপতি ছিলেন এবং মাতা এলেন রুথ উডার্ড। ডারওয়েল শুরুতে সার্কাসের রাইডার ও পরে অপেরা সঙ্গীতশিল্পী হতে চেয়েছিলেন। তার পিতা তার সেসব পরিকল্পনায় বাধা দেন, ফলে তিনি অভিনেত্রী হিসেবে তার কর্মজীবন শুরু করেন ও তার নাম পরিবর্তন করে ডারওয়েল রাখেন।

কর্মজীবন
তিনি টম সয়ার (১৯৩০) চলচ্চিত্র দিয়ে হলিউডে চরিত্রাভিনেত্রী হিসেবে কাজ শুরু করেন। এরপর তিনি হাকলবেরি ফিন (১৯৩১), জেসি জেমস (১৯৩৯), গন উইথ দ্য উইন্ড (১৯৩৯) চলচ্চিত্রে কাজ করেন।

ডারওয়েল জন স্টাইনবেকের দ্য গ্রেপস অব র‍্যাথ উপন্যাসের চলচ্চিত্ররূপে (১৯৪০) মা জোড চরিত্রে অভিনয় করেন। চলচ্চিত্রটির তারকা হেনরি ফন্ডার পীড়াপীড়িতে তাকে এই চরিত্রটি দেওয়া হয়েছিল। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। এরপর তিনি এই দশকে দ্য ডেভল অ্যান্ড ড্যানিয়েল ওয়েবস্টার (১৯৪১), দি অক্স-বো ইনসিডেন্ট (১৯৪৩) ও মাই ডার্লিং ক্লেমেন্টিন (১৯৪৬) চলচ্চিত্রে অভিনয় করেন। ডারওয়েল মঞ্চেও কাজ করেন; ১৯৪৪ সালে তিনি হাস্যরসাত্মক মঞ্চনাটক সাডস ইন ইউর আই-এ অভিনয় করে জনপ্রিয়তা অর্জন করেন।

তিনি ম্যারি পপিন্স (১৯৬৪) চলচ্চিত্রে বার্ড ওম্যান চরিত্রে অভিনয় করেন। ডিজনি তাকে এই চরিত্রে অভিনয়ের প্রস্তাব দিলে তিনি তা ফিরিয়ে দেন। ওয়াল্ট ডিজনি নিজে তার বাড়িতে গিয়ে তাকে অনুরোধ করলে তিনি এই চরিত্রে কাজ করতে সম্মত হন। এটি ছিল তার অভিনীত সর্বশেষ চলচ্চিত্র।

চলচ্চিত্র শিল্পে তার অবদানের জন্য ১৯৬০ সালের ৮ই ফেব্রুয়ারি ৬৭৩৫ হলিউড বুলেভারে হলিউড ওয়াক অব ফেমে তার নামাঙ্কিত তারকা খচিত হয়।

মৃত্যু
ডারওয়েল তার জীবনের শেষ বছরগুলোতে অসুস্থ্য হয়ে পড়েন। তিনি ১৯৬৭ সালের ১৩ই আগস্ট হৃৎপেশীর রক্তাভাবজনিত কারণে মোশন পিকচার অ্যান্ড টেলিভিশন কান্ট্রি হাউজ অ্যান্ড হসপিটালে মৃত্যুবরণ করেন। মৃত্যুকালে তার বয়স হয়েছিল ৮৭ বছর।

তথ্যসূত্র

বহিঃসংযোগ
 
 
 
 
 

১৮৭৯-এ জন্ম
১৯৬৭-এ মৃত্যু
২০শ শতাব্দীর মার্কিন অভিনেত্রী
টুয়েন্টিয়েথ সেঞ্চুরি ফক্সের চুক্তিবদ্ধ শিল্পী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
মিজুরির অভিনেত্রী
লস অ্যাঞ্জেলেসের অভিনেত্রী
হলিউডের স্বর্ণযুগের অভিনেত্রী
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
উপেন্দ্রনাথ বর্মণ

উপেন্দ্রনাথ বর্মণ (১ ডিসেম্বর ১৮৯৯ - ৭ ফেব্রুয়ারি ১৯৮৮) একজন ভারতীয় রাজনীতিবিদ ছিলেন। তিনি ভারতীয় জাতীয় কংগ্রেসের সদস্য হিসাবে ভারতের সংসদের নিম্নকক্ষ লোকসভায় পশ্চিমবঙ্গের কোচবিহার থেকে নির্বাচিত হন।

ব্যক্তিগত জীবন 
বর্মন রাজবংশী পরিবারের সদস্য ছিলেন। তিনি কোচবিহারে পিতা বীরনারায়ণ বর্মণের ঘরে জন্মগ্রহণ করেন। তিনি কোচবিহারের ভিক্টোরিয়া কলেজ থেকে স্নাতক এবং কলকাতা বিশ্ববিদ্যালয় আইন কলেজ থেকে এলএলবি ডিগ্রি অর্জন করেন। তিনি জলপাইগুড়িতে কয়েক বছর আইন চর্চা করেন। তিনি ১৯২৬ সালে ক্ষীরোদেবালা দেবীকে বিয়ে করেন এবং তার দুই ছেলে ও চার মেয়ে ছিল। তিনি ১৯৮৮ সালে মারা যান।

রাজনৈতিক পেশা 
বর্মন ভারতীয় জাতীয় কংগ্রেসের একজন অংশ ছিলেন এবং ১৯৩৭ থেকে ১৯৪৫ সাল পর্যন্ত বঙ্গীয় আইনসভায় নির্বাচিত হন। তিনি ১৯৪১ থেকে ১৯৪৩ সালের মধ্যে রাজ্যে মন্ত্রী হিসাবেও দায়িত্ব পালন করেছিলেন। ১৯৫২ সালে প্রথম সাধারণ নির্বাচনে, তিনি উত্তরবঙ্গ লোকসভা আসন থেকে প্রতিদ্বন্দ্বিতা করেন এবং জয়ী হন। তিনি আবার ১৯৫৭ সালে কোচবিহার কেন্দ্র থেকে লোকসভা নির্বাচনে লড়েন এবং জয়ী হন।

মতাদর্শ 
বর্মন অনগ্রসর জাতিদের অধিকার নিয়ে সোচ্চার ছিলেন। তফসিলি জাতিদের জন্য সংরক্ষণ, যা তখন 'ডিপ্রেসড ক্লাস' নামে পরিচিত, ভারত সরকার আইন, ১৯৩৫-এ অন্তর্ভুক্ত করা হয়েছিল যা ব্রিটিশ পার্লামেন্ট দ্বারা পাস হয়েছিল কিন্তু বর্মন বিশ্বাস করেছিলেন যে পিছিয়ে পড়া জাতিগুলির অবস্থার উন্নতি হয়নি। তাঁর মতে, শুধুমাত্র কিছু সুবিধাপ্রাপ্ত, যারা শিক্ষা লাভের সুযোগ পেয়েছিল, তাদের অবস্থা ভালো ছিল।

সাহিত্যিক পেশা 
বর্মণ রাজবংশী সম্প্রদায়ের ইতিহাস এবং রাজবংশী সাহিত্যের ইতিহাস রচনা করেন।

তথ্যসূত্র

বহিঃসংযোগ 

 পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ

পশ্চিমবঙ্গের ভারতীয় জাতীয় কংগ্রেসের রাজনীতিবিদ
কোচবিহার জেলার ব্যক্তি
পশ্চিমবঙ্গের লোকসভা সদস্য
দ্বিতীয় লোকসভার সদস্য
প্রথম লোকসভার সদস্য
পশ্চিমবঙ্গের রাজনীতিবিদ
রাজবংশী ব্যক্তি
১৯৮৮-এ মৃত্যু
১৮৯৯-এ জন্ম